2. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΣΥΓΚΟΙΝΩΝΙΑΣ ΚΡΑΤΙΚΗΣ ΥΓΙΕΙΝΗΣ ΤΥΠΟΥ ΚΑΙ ΤΟΥΡΙΣΜΟΥ ΚΑΙ ΔΙΟΙΚΗΤΟΥ ΤΗΣ ΠΡΩΤΕΥΟΥΣΗΣ Αριθ. 42279 της 24/30 Νοεμ. 1938 (ΦΕΚ Β΄ 267) Περί ορισμού χώρων εξ ων απαγορεύεται η εξόρυξις και λήψις άμμου, αμμοχώματος κλπ. και των όρων υφ’ ους θα ενεργήται η αμμοληψία κλπ. εξ επιτρεπομένων θέσεων. Ρυθμίζομεν ως κατωτέρω τα της εξορύξεως και λήψεως άμμου, αμμοχώματος, λίθων, χαλίκων, αμμοκροκάλης (σαβούρας), κλπ. καθ’ άπαν το κράτος. Άρθρον 1 Απαγορεύεται η εξόρυξις και λήψις άμμου, αμμοχώματος, λίθων, χαλίκων, αμμοκροκκάλης, κλπ.: α)Εκ των περιοχών των αρχαιολογικών χώρων. β)Εκ των τάφρων και πρανών των σιδηροδρομικών γραμμών και των οδών πάσης κατηγορίας (εθνικών, επαρχιακών, δημοτικών, κοινοτικών), ως και εις απόστασιν εκατέρωθεν του άξονος τούτων ικανήν δια την προστασίαν αυτών, ορισθησομένην υπό των τοπικών επιτροπών. γ)Εκ της κοίτης και των οχθών ποταμών, χειμάρρων, και ρευμάτων των διασχιζόντων πόλεις, κωμοπόλεις, χωρία, ή συνοικισμούς ή εγγύς τούτων διερχομένων, καθ’ όλον το μήκος της μέσω των πόλεων, κωμοπόλεων, χωρίων, ή συνοικισμών διαδρομής αυτών, ως και το κείμενον εις απόστασιν εγγυτέραν των χιλίων (1000) μέτρων από των ορίων εις α τερματίζεται το σχέδιον πόλεως, όπου υπάρχει τοιούτον, ή των εξωτέρων κατά συνέχειαν οικοδομών των συνοικισμών, ένθα δεν υπάρχει σχέδιον πόλεως. δ)Εκ των περιοχών τουριστικής σημασίας και τόπων παραθερισμού, εκδρομών, θαλασσίων λουτρών και αναψυχής εν γένει, ως και των δυναμένων να οργανωθώσιν εις τοιούτους. ε)Εκ θέσεων ένθα υφίστανται τεχνικά έργα ή εκτελούνται τοιαύτα (γέφυραι, προβλήτες, αναχώματα, πρόβολοι, φράγματα, κρηπιδώματα, τάφροι αποστραγγιστικαί ή αρδευτικαί, κλπ.) και εις απόστασιν από τούτων ικανήν δια την προστασίαν αυτών, ορισθησομένην υπό των τοπικών επιτροπών και πάντως ουχί μικροτέραν των 100 μέτρων. ς)Καθ’όλην την διαδρομήν των αγωγών και την περιοχήν εγκαταστάσεων υδρεύσεως και εις απόστασιν ελάσσονα των τριακοσίων (300) μέτρων από του άξονος των αγωγών ή της περιοχής των εγκαταστάσεων. (Μετά την σελ. 220(α) Σελ. 220,01 328-093 Αμμοληψία 26.Ε.δ.2 26.Ε.δ.2 Αμμοληψία ζ)Εκ θέσεων εις ας δια της εξορύξεως και λήψεως άμμου κλπ. γεννάται κίνδυνος καταστροφής ή ζημιών παρακειμένων κτημάτων. η)Εκ θέσεων και περιοχών εις ας δεν συντρέχουσι μεν αι ανωτέρω προϋποθέσεις, αλλά λόγοι υγείας επιβάλλουσι την μη ενέργειαν αμμοληψίας και θ)Εκ του βυθού της θαλάσσης άνευ αδείας της οικείας λιμενικής αρχής, χορηγουμένης μετά έγκρισιν της Διευθύνσεως Δημοσίων Κτημάτων του Υπουργείου Οικονομικών. Άρθρον 2 Η εξόρυξις και λήψις άμμου, αμμοχώματος, λίθων, κλπ. εκ των θέσεων και περιοχών εξ ων επιτρέπεται αύτη δέον να ενεργήται κατά τρόπον αποκλείοντα την δημιουργίαν νοσογόνων εστιών ή άλλων επιβλαβών καταστάσεων, προκειμένου δε περί ποταμών, χειμάρρων, και ρευμάτων, αύτη δέον να περιορίζηται εντός της κοίτης αυτών, να διευκολύνη την κανονικήν ροήν των υδάτων και να μη γεννά κινδύνους εκτροπής ή επεκτάσεως της κοίτης τούτων. Εις όσας περιπτώσεις κοίτη ποταμών, χειμάρρων, ή ρευμάτων, καθορισθείσα ως τόπος αμμοληψίας δι’ αποφάσεων των τοπικών επιτροπών έχει ανάγκην εκβαθύνσεως, οι εκ ταύτης αμμοληπτούντες υποχρεούνται όπως μετά της άμμου αποκομίζωσι και απορρίπτωσιν εκτός της κοίτης τας εκ της εκσκαφής προερχομένας λοιπάς ύλας, απαγορευομένης της εντός της κοίτης διαλογής της άμμου. Η εν λόγω υποχρέωσις θα μνημονεύηται εις την απόφασιν την ορίζουσαν ως τόπον αμμοληψίας το υπό εκβάθυνσιν τμήμα της κοίτης ποταμού, χειμάρρου, ή ρεύματος. Η αμμοληψία κλπ. εξ ακτών εξ ων επιτρέπεται αύτη δέον να γίνηται επιφανειακώς, του πυθμένως της εκσκαφής μη δυναμένου να κατέλθη κάτω της ανωτάτης στάθμης της θαλάσσης. Ωσαύτως δέον να εξασφαλίζηται κατά ταύτην κανονική προς την θάλασσαν κλίσις και να ενεργήται η αμμοληψία κατά τρόπον αποκλείοντα τας διαβρώσεις της ακτής. Επίσης εκεί όπου εκ των θαλασσίων ρευμάτων ή άλλων αιτίων δημιουργούνται προσαμμώσεις εν τη ακτή και περιπτώσεις δημιουργίας στασίμων υδάτων, οι αμμοληπτούντες υποχρεούνται όπως αίρωσι ταύτας και αποκαθιστώσι κανονικήν προς την θάλασσαν κλίσιν της ακτής. Γενικώς οι αμμοληπτούντες εξ οιωνδήποτε επιτρεπομένων θέσεων υποχρεούνται όπως αμέσως μετά την λήψιν της άμμου αποκαθιστώσιν ομαλήν επιφάνειαν εις την θέσιν εξ ης εγένετο η αμμοληψία προς αποφυγήν δημιουργίας τοπικών εξάρσεων ή κοιλοτήτων. Άρθρον 3 1.Τας θέσεις και περιοχάς εξ ων θα επιτρέπηται η αμμοληψία εν εκάστη δημοτική ή κοινοτική περιφερεία καθορίζουσι δι’ αποφάσεών των αι υπό του  εδαφ. 2 του άρθρ. 2 του υπ’ αριθμόν 1219/1935 Α.Ν. (ανωτ. αριθ. 1)προβλεπόμεναι επιτροπαί, έχουσαι υπ’ όψιν σχετικάς προτάσεις των οικείων λιμενικών, δημοτικών, κοινοτικών, ή άλλων δημοσίων αρχών. Αι αποφάσεις αύται δύνανται να περιλαμβάνωσι μίαν ή και πλείονας δημοτικάς ή κοινοτικάς περιφερείας. Αι κατά τ’ ανωτέρω εκδιδόμεναι αποφάσεις δημοσιεύονται επιμελεία των δημοτικών ή κοινοτικών αρχών δια τοιχοκολλήσεως εις το δημοτικόν ή κοινοτικόν κατάστημα του δήμου ή κοινότητος εις την περιφέρειαν των οποίων υπάγονται αι οριζόμεναι θέσεις ή περιοχαί εξ ων θα επιτρέπηται η αμμοληψία. Περί της δημοσιεύσεως των αποφάσεων συντάσσεται αποδεικτικόν εις διπλούν, υπογραφόμενον παρά του οικείου δημάρχου ή προέδρου της κοινότητος και του ενεργήσαντος την τοιχοκόλλησιν υπαλλήλου, εξ ων το έν διαβιβάζεται προς τον νομάρχην και το έτερον εις την αστυνομικήν αρχήν της περιφερείας. Αι αποφάσεις δι’ ων ορίζονται θέσεις ή περιοχαί προς αμμοληψίαν ισχύουσιν από της κατά τα άνω δημοσιεύσεώς των και μέχρι της δια μεταγενέστερας αποφάσεως τροποποιήσεως τούτων, εκτός αν άλλως ορίζεται εν αυταίς, εκείναι δε, δι’ ων τροποποιούνται προγενέστεραι και απαγορεύουσι την αμμοληψίαν εκ θέσεων ή περιοχών εξ ων επετρέπετο πρότερον αύτη ισχύουσι μετά τριήμερον από της δημοσιεύσεώς των, εκτός αν προηγηθή, κατά τα κατωτέρω οριζόμενα, διαταγή του οικείου νομάρχου περί αναστολής εκ των θέσεων τούτων της αμμοληψίας, οπότε η ισχύς τούτου ανατρέχει από της κοινοποιήσεως της απαγορευτικής διαταγής του νομάρχου. Επί εκτάκτων περιπτώσεων, καθ’ ας ειδικοί λόγοι επιβάλλουσι την άμεσον απαγόρευσιν της αμμοληψίας εκ θέσεων ή περιοχών εξ ων επιτρέπεται αύτη, ο αρμόδιος νομάρχης δικαιούται, είτε οίκοθεν είτε προτάσει αρμοδίας τινός αρχής, να διατάσση αναστολήν ή και απαγόρευσιν της αμμοληψίας εκ τούτων, υποχρεούται όμως ίνα εντός πενθημέρου προκαλέση σχετικήν επί τούτου απόφασιν της αρμοδίας επιτροπής. 2.Δια των κατά τ’ ανωτέρω εκδιδομένων αποφάσεων, των τοπικών επιτροπών δύνανται, υπ’ όψιν πάντοτε και των εν τω άρθρω 1 της παρούσης οριζομένων, να τίθενται ειδικοί, αναλόγως των τοπικών συνθηκών, περιορισμοί δια την αμμοληψίαν εξ ωρισμένων θέσεων ή περιοχών, είτε ως προς την ληφθησομένην ποσότητα άμμου κλπ. είτε ως προς τον τρόπον της εξορύξεως και λήψεως ταύτης, και να ορίζωνται θέσεις ή περιοχαί εξ ων θα επιτρέπηται η αμμοληψία προς εξυπηρέτησιν αποκλειστικώς και μόνον τοπικών αναγκών ωρισμένης περιφερείας, τουτέστιν ν’ απαγορεύηται η αμμοληψία εκ των αυτών θέσεων ή περιοχών προκειμένου η εξαχθησομένη και ληφθη-σομένη άμμος να μεταφερθή προς κατανάλωσιν εις Σελ. 221 Αμμοληψία 26.Ε.δ.2 άλλην περιφέρειαν κλπ. 3.Εκ θέσεων ή περιοχών οριζομένων δι’ αποφάσεων των τοπικών επιτροπών ως τόπων αμμοληψίας η εξόρυξις και λήψις άμμου είναι ελευθέρα εις πάντας, αρκεί να συμμορφώνται προς τους όρους της παρούσης και τους ειδικούς τοιούτους τους τιθεμένους τυχόν εις τας οικείας αποφάσεις δι’ ων επιτρέπεται η εκ των θέσεων ή περιοχών τούτων αμμοληψία. Άρθρον 4 1.Οσάκις, δια τους εν τω άρθρ. 4 του Α.Ν. 1219/1938 αναφερομένους λόγους, επιβάλλεται η ενέργεια αμμοληψίας εκ των κατά το άρθρ. 1 της παρούσης απαγορευμένων θέσεων και περιοχών, ως και εκ θέσεων και περιοχών απηγορευμένων, λόγω μη ορισμού αυτών ως τόπων αμμοληψίας δια των αποφάσεων των τοπικών επιτροπών, οι όροι της διενεργείας της αμμοληψίας καθορίζονται υπό των τοπικών επιτροπών. Αι αυταί επιτροπαί γνωμοδοτούσι περί του αν συντρέχωσι λόγοι επιβάλλοντες την αναθεώρησιν της αμμοληψίας εις ωρισμένον νομικόν ή φυσικόν πρόσωπον και περί των προσώπων άτινα δέον να προκριθώσι δια την εργασίαν ταύτην ή αν δύναται δια την εργασίαν ταύτην να διενεργηθή διαγωνισμός και διαβιβάζουσι σχετικήν πρότασιν προς την διεύθυνσιν δημοσίων κτημάτων του υπουργείου των Οικονομικών, ήτις και αποφασίζει τελικώς επί εκάστης περιπτώσεως. 2.Εκ των θέσεων και περιοχών ας προβλέπουσιν αι περιπτώσεις β΄ και ε΄ του άρθρ. 1 της παρούσης αι τοπικαί επιτροπαί του εδ. 2 του άρθρ. 2 του Α.Ν. 1219/1938 δύνανται δι’ αποφάσεώς των να επιτρέπωσι την εξόρυξιν και λήψιν άμμου, χαλίκων, κλπ. εις τα νομικά πρόσωπα δαπάναις των οποίων κατεσκευάσθησαν και συντηρούνται ή κατασκευάζονται αι σιδηροδρομικαί γραμμαί, οδοί, και τεχνικά έργα πάσης φύσεως, καθορίζουσαι και τους όρους υφ’ ους θα γίνηται αύτη. 